17.10.2017

**ריכוז חובות הסטודנטים ללימודי תואר שני בפיזיותרפיה**

סטודנט/ית יקר/ה,

המסמך כתוב בלשון זכר אך פונה לסטודנטיות וסטודנטים כאחד.

להלן יפורטו חובות הסטודנטים במהלך לימודיהם:

**דואר אלקטרוני אוניברסיטאי:**

כל סטודנט לאחר הרישום ללימודים באוניברסיטה מקבל תיבת דואר אלקטרוני אישית.

ישנה חובה אישית לכל סטודנט להתעדכן בהודעות המתפרסמות בתיבה זו.

**רישום לקורסים:**

* סטודנט חייב לערוך הרשמה לקורסים לקראת כל סמסטר במשך כל שנות לימודיו.
* הרישום לקורסים מבוצע באופן עצמאי על ידי הסטודנט באינטרנט.
* הסטודנט אחראי אישית לעריכת הרישום באינטרנט. סטודנט שלא יערוך הרשמה במועד, יופסקו לימודיו, או ידרש בתשלום קנס במידה וישנה סיבה מוצדקת לאי רישומו לקורסים.
* מועדי הרישום לקורסים באינטרנט ומידע על הרשאות מפורסמים בדואר האלקטרוני האוניברסיטאי לפני כל תחילת סמסטר, כולל מועדי שינויים לרישום לקורסים.
* סטודנט המקבל מלגה, הרשמה במחשב מהווה תנאי לאישור המלגה.
* בתום ביצוע הרישום יש להוציא תדפיס רישום לקורסים המהווים אסמכתא לביצוע רישום
* סטודנט שהגיש עבודתו לשיפוט במזכירות ביה"ס אינו חייב ברישום במחשב.
* אתר ההרשמה לקורסים:http://in.bgu.ac.il/Pages/courses-reg.aspx

**נהלים כלליים:**

מסלול לימודים עם תזה:

* כל סטודנט לתזה מחויב להירשם לקורסים בהיקף 28 בתאום מלא עם המנחה.
* סטודנט אשר התחיל מסלול הלימודים לתזה מחויב:   
   1. להגיש בקשה לאישור מנחה ונושא מחקר בתוך 3 שבועות מתחילת הלימודים (יש לקבל הסכמת המנחה להנחיה טרם ההרשמה).   
   2. להגיש הצעת מחקר מאושרת על ידי המנחה עד השבוע הראשון של סמסטר ב' בשנה א'.
* כל סטודנט לתזה מחויב להציג סמינר מקדים, על הצעת המחקר, וסמינר מסכם, לאחר שסיים את כל תהליך המחקר, במסגרת סמינר המחקר המחלקתי. תאום ההצגה בסמינר הינה באחריות הסטודנט מול מרכזת סמינר המחקר במחלקה.

מסלול לימודים ללא תזה:

* כל סטודנט במסלול מחויב להירשם לקורסים בהיקף 40 נק"ז.
* כל סטודנט במסלול מחויב בעבודת גמר (פרטים ימסרו בקורס כתיבת בקשות מחקר במערכת הבריאות).
* כל סטודנט מחויב להציג עבודת הגמר במסגרת סמינר המחקר המחלקתי במהלך סמסטר ב' של השנה השניה. מועדי ההצגה בסמינר יפורסמו בסוף סמסטר א'.

בברכת הצלחה בלימודים,

ראשת המסלול לתואר השני

ד"ר שלי לוי-צדק